Cena ARCH

Cena ARCH je cenou časopisu ARCH o architektúre a inej kultúre. Ustanovená je od roku 1998 zakladateľom časopisu ARCH Martinom Mašekom a redakčnou radou časopisu ARCH. Udeľuje sa každoročne. Vyhlasovateľom a organizátorom súťaže ceny bolo pôvodne vydavateľstvo MERITUM, v súčasnosti Vydavateľstvo  Eurostav.

Cieľ 
Cieľom ceny Arch je vyzdvihnutie architektonickej kvality slovenskej tvorby, ktoré výrazne ovplyvňuje a prispieva k domácemu kultúrno-spoločenskému rozvoju a taktiež k zviditeľneniu slovenskej architektúry v zahraničí.

Nominácie 
Výber realizovaných architektonických diel sa vzťahuje na diela publikované v časopise ARCH v uplynulom roku. V porovnaní s inými architektonickými súťažami, sa do tejto súťaže nedá prihlásiť. Diela do súťaže nominujú členovia redakčnej rady časopisu Arch. Spomedzi nominovaných prác vyberá víťaza, laureáta ceny, medzinárodná porota, ktorá pozostáva z členov redakčnej rady a zahraničných hostí.

Základné kritériá 
Nominácie sú súhrnom požiadaviek na architektonické dielo, ktorými sú (krása, funkčnosť,stavebná a technická úroveň riešenia). Súčasne sa kladie dôraz i na vzťah diela k aktuálnym tendenciám v európskej architektúre, schopnosť reagovať na tieto vplyvy, orientovať sa v nich a nachádzať vlastné autentické riešenia.
Na základe týchto požiadaviek Medzinárodná porota špecifikuje základné kritériá pre proces rozhodovania:
 Spôsob diela odraziť  kultúrnu a hospodársku situáciu krajiny a reakcia na spoločenské podmienky 
 Vyrovnanie architekta s danosťami a problémami miesta, v ktorom dielo riešil a nakoľko bol schopný priestor ovplyvniť
 Zvládnutie návrhu, premyslenie a funkčnosť
 Schopnosť  architekta postaviť ucelenú koncepciu diela a premietnuť ju do všetkých jeho častí 
 Architektonické a funkčné využitie

Odovzdanie cien 
Odovzdanie ceny je slávnostným podujatím. Jeho súčasťou je i reprezentačný katalóg nominovaných diel. Katalóg poskytuje jednoduchý prehľad nominovaných diel, ale i záznam z rozhodnutia poroty.

Od roku 2006 je cena Arch zhmotnená v umeleckom artefakte, ktorý bol pre túto príležitosť navrhnutý akademickým sochárom Jozefom Hoborom.

Nositelia ceny ARCH 
 Za rok 1998, prvý laureát ceny ARCH
Roman Hájek, spolupráca Andrej Alexy, A.E.F.H., združenie architektov

Dom Kráter, Bratislava
 
Miesto odovzdania ceny : Gotický kostol Klarisiek v Bratislave

 Za rok 2007:

Peter Moravčík, Juraj Šujan

Obytný súbor Rozadol, Bratislava

Miesto odovzdania ceny : Design factory v Bratislave

Medzinárodná porota sa pre obytný súbor Rozadol rozhodla pre jeho mnohofunkčnosť. Podľa nej spája rôzne kategórie bývania, obchody, kancelárie i bazén. Mieša tak funkcie mesta, ktoré vytvárajú jeho kultúru.

 Za rok 2008:

Rodinný dom v Černošiciach od architektov: KSA. Ján Studený, Martin Vojta, spolupráca Matúš Vallo

Miesto odovzdania ceny : Design factory v Bratislave

 Za rok 2009:

Veža - ateliér A-BKPŠ, Bratislava, Martin Kusý ml., Pavol Paňák, spolupráca Mária Kusá, Jana Paňáková, Martin Kusý ml.

 Za rok 2010:
Dunajská Inner City Residence, Bratislava, gutgut – Roman Halmi, Peter Jurkovič, Lukáš Kordík, Števo Polakovič

 Za rok 2011:
Centrála Phoenix Zeppelin, Banská Bystrica, Branislav Hovorka, Štefan Moravčík, Martin Paulíny

Redakčná rada časopisu ARCH 
   prof. Ing. arch. Matúš Dulla, DrSc.
   Ing. arch. Maroš Fečík 
   Ing. arch. Andrej Hrausky (Slovinsko) 
   Ing. arch. Boris Hrbáň 
   Dr. Ing. arch. Ján Krcho, CSc. 
   Ing. arch. Darina Lalíková, CSc. 
   doc. Dr. Ing. arch. Henrieta Moravčíková (šéfredaktorka) 
   Ing. arch. Pavol Paňák 
   Ing. arch. Petr Pelčák (Česko) 
   Ing. arch. Jan Stempel (Česko) 
   prof. Ing. arch. Robert Špaček, CSc.

Literatúra 
 ARCH o architektúre a inej kultúre, číslo 9 – 10/1998, ročník 3
 ARCH o architektúre a inej kultúre, číslo 6 – 7/1998, ročník 3

Externý odkaz 
 http://www.archnet.sk/

Ceny za architektúru
ARCH